CELEX: C2006/121/25
Language: el
Date: 2006-05-20 00:00:00
Title: Υπόθεση T-86/06: Αγωγή αποζημιώσεως της  16ης Μαρτίου 2006  — Studio Bichara κ.λπ. κατά Επιτροπής των Ευρωπαϊκών Κοινοτήτων

20.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 121/14
            
         Αγωγή αποζημιώσεως της 16ης Μαρτίου 2006 — Studio Bichara κ.λπ. κατά Επιτροπής των Ευρωπαϊκών Κοινοτήτων
   (Υπόθεση T-86/06)
   (2006/C 121/25)
   Γλώσσα διαδικασίας: η ιταλική
   Διάδικοι
   
      Ενάγοντες: Studio Bichara s.r.l., Riccardo Bichara και Maria Proietti (Ρώμη, Ιταλία) [Εκπρόσωποι: M. Pappalardo και M.C. Santacroce, δικηγόροι]
   
      Εναγομένη: Επιτροπή των Ευρωπαϊκών Κοινοτήτων
   Αιτήματα των εναγόντων
   Οι ενάγοντες ζητούν από το Πρωτοδικείο:
   
               —
            
            
               να αναγνωρίσει την εξωσυμβατική ευθύνη της Αντιπροσωπίας της Επιτροπής στην Παπούα-Νέα Γουινέα, καθώς και την εξωσυμβατική ευθύνη της Ευρωπαϊκής Υπηρεσίας Καταπολεμήσεως της Απάτης (OLAF) ως προς το Σχεδίου αριθ. .8. ACP.PNG.003·
            
         
               —
            
            
               να υποχρεώσει την Επιτροπή και την Ευρωπαϊκή Υπηρεσία Καταπολεμήσεως της Απάτης (OLAF) στην αποκατάσταση της ζημίας που υπέστησαν λόγω της παράτυπης συμπεριφοράς των υπαλλήλων τους κατά την εκτέλεση του Σχεδίου 8.ACP.PNG.003, η οποία υπολογίζεται σε 5.884.873,99 ευρώ·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Αντικείμενο της παρούσας αγωγής είναι η αποκατάσταση της ζημίας που η ενάγουσα, ιταλική εταιρία μελετών και προγραμματισμού που δραστηριοποιείται επί χρόνια σε προγράμματα χρηματοδοτούμενα από την Ευρωπαϊκή Ένωση, ισχυρίζεται ότι υπέστη λόγω της συμπεριφοράς των υπαλλήλων της Αντιπροσωπίας της Επιτροπής στην Παπούα-Νέα Γουινέα και της Ευρωπαϊκής Υπηρεσίας Καταπολεμήσεως της Απάτης (OLAF), στο πλαίσιο της αναθέσεως της συμβάσεως παροχής υπηρεσιών αριθ. 8.ACP.PNG.003, η οποία χρηματοδοτείται από το Ευρωπαϊκό Ταμείο Αναπτύξεως.
   Συναφώς, υπενθυμίζεται ότι τον Δεκέμβριο του 1999 ανατέθηκε στην ενάγουσα εταιρία η επίμαχη σύμβαση για τη μελέτη βελτιωτικών έργων σε εννέα εκπαιδευτικά ιδρύματα διαφόρων περιοχών της Παπούα–Νέας Γουινέας.
   Η ενάγουσα εταιρία, όπως και οι λοιποί ενάγοντες, εκτιμά ότι εν προκειμένω υφίσταται εξωσυμβατική ευθύνη της Κοινότητας:
   
               —
            
            
               λόγω της αδικαιολόγητης παρεμβάσεως της Αντιπροσωπίας της Επιτροπής στην Παπούα-Νέα Γουινέα στη συμβατική σχέση του Studio Bichara και της τοπικής κυβερνήσεως ως προς την ανάθεση της παροχής των επίμαχων υπηρεσιών. Η παρέμβαση αυτή υποχρέωσε την ενάγουσα εταιρία να προβεί σε πρόωρη λύση της συμβάσεως, με αποτέλεσμα να απολεσθεί κάθε δυνατότητα φιλικής διευθετήσεως της διαφοράς μεταξύ των συμβαλλομένων.
            
         
               —
            
            
               λόγω της συμπεριφοράς των υπαλλήλων της Ευρωπαϊκής Υπηρεσίας Καταπολεμήσεως της Απάτης (OLAF) κατά τη διεξαγωγή των ερευνών OF/2002/0261 και OF/2002/0322. Η εν λόγω συμπεριφορά πρέπει να θεωρηθεί αντίθετη τόσο προς το καθήκον της OLAF να διεξάγει τις έρευνές της εν πλήρει ανεξαρτησία, ακόμη και έναντι της Επιτροπής, όσο και προς τις αρχές της δικαιοσύνης, της αμεροληψίας και του τεκμηρίου αθωότητας που ισχύει υπέρ των προσώπων τα οποία αφορούν οι έρευνες.